paragraph_text: 3. listopada. 2005. godine ju je predsjednik Bush imenovao za sutkinju Vrhovnog suda SAD. Imenovanje je doživjelo oštre kritike od strane demokratskih, ali i republikanskih senatora. Prvi su joj zamjerali nedostatak stručnosti i preveliku bliskost predsjedniku, a potonji nedostatak čvrstih konzervativnih stavova o abortusu i drugim važnim društvenim pitanjima. 27. listopada je povukla kandidaturu, a Bush je umjesto nje nominirao naknadno izabranog Samuela Alita.